**Likumprojekta „Grozījumi likumā „Par pašvaldībām”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi likumā „Par pašvaldībām”” (turpmāk – Likumprojekts) izstrādāts, pamatojoties uz 2014.gada 23.septembra sēdes protokollēmuma (prot. Nr.50 45.§) „Informatīvais ziņojums „Par iedzīvotāju ienākuma nodokļa ieskaitīšanas kārtības maiņu”” 5.punktā doto uzdevumu (2015.gada 14.aprīļa sēdes protokollēmuma (prot. Nr.20 45.§) „Informatīvais ziņojums "Par Ministru kabineta 2014.gada 23.septembra sēdes protokola Nr.50 45.§ „Informatīvais ziņojums „Par iedzīvotāju ienākuma nodokļa ieskaitīšanas kārtības maiņu”” 5.punktā dotā uzdevuma izpildes gaitu”” 2.punkta redakcijā), kurš paredz Vides aizsardzības un reģionālās attīstības ministrijai (turpmāk – VARAM) pēc iespējas ātri, bet ne vēlāk kā līdz 2016.gada 5.jūnijam iesniegt Ministru kabinetā atbilstošus priekšlikumus grozījumiem likumā "Par pašvaldībām", paredzot Ministru kabinetam noteikt datu apjomu, ko pašvaldības iegūst no valsts informācijas sistēmām pašvaldību funkciju nodrošināšanai, un datu aprites kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts ir izstrādāts, lai   1. nodrošinātu pašvaldībām anonimizētu datu kopas, kuras tām nepieciešamas, lai nodrošinātu kvalitatīvu un uz patiesiem datiem balstītu lēmumu pieņemšanu, kuri nepieciešami, lai nodrošinātu likuma „Par pašvaldībām” 14., 15. un 17.2pantā noteikto funkciju izpildi; 2. noteiktu institūcijas, kuras sniegs datus to anonimizēšanai turpmāk nodrošinot šo datu nodošanu pašvaldībām; 3. noteiktu institūciju, kura nodrošinās datu anonimizēšanas funkcionalitāti; 4. deleģētu Ministru kabinetam pienākumu noteikt kārtību kādā Valsts reģionālās attīstības aģentūra (turpmāk – VRAA) nodrošina datu anonimizēšanu tajā skaitā datu savietošanas kārtību un valsts informācijas sistēmas, kuras nodrošina informācijas sniegšanu šā panta pirmajā daļā noteikto funkciju īstenošanai, kā arī sniedzamās informācijas apjomu, aprites un apstrādes kārtību.   Šobrīd pašvaldībām, lai nodrošinātu sev noteikto funkciju izpildi, piemēram, pašvaldību teritorijas attīstības plānošanu, ir nepieciešami dati no vairākām valsts informācijas sistēmām. Šīs funkcijas nodrošināšanai pašvaldībām pietiek, ja dati nav personificēti. Lai ievērotu Fizisko personu datu aizsardzības likumā noteikto, nepieciešams noteikt funkcijas, kuru nodrošināšanai pašvaldībām ir nepieciešami dati, noteikt institūcijas, kuras sniegs datus, kā arī noteikt institūciju, kura pirms datu nodošanas pašvaldībām tos anonimizēs. VARAM uzskata, ka nodrošināt personificēto datu anonimizēšanas procesu katra datu devēja informācijas sistēmā atsevišķi nav lietderīgi, jo šāda risinājuma gadījumā, būtu jānosaka juridiskais ietvars visām institūcijām, kuras būtu iesaistītas personificēto datu anonimizēšanas procesā, kā arī nebūtu iespējams nodrošināt dažādās valsts informācijas sistēmās esošo datu savstarpējo sasaisti, kas ir ļoti būtiski pašvaldību vajadzību nodrošināšanai. Likumprojekts paredz, ka datu anonimizēšanas funkcionalitāti centralizēti nodrošinās VRAA. Tehnisko risinājumu datu anonimizēšanas funkcionalitātes nodrošināšanai paredzēts realizēt Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektā „Vienotā datu telpa” (turpmāk – projekts „Vienotā datu telpa”). Ņemot vērā ierobežotos projekta „Vienotā datu telpa” finanšu resursus, Likumprojekts paredz ierobežotu institūciju sakaitu, kuras nodrošinās pašvaldībām nepieciešamos datus – Valsts zemes dienests (turpmāk – VZD), Pilsonības un migrācijas lietu pārvalde (turpmāk – PMLP), Valsts ieņēmumu dienests (turpmāk – VID) un Veselības un darbspēju ekspertīzes ārstu valsts komisija (turpmāk – VDEĀVK). Nākotnē paredzēts paplašināt iesaistīto institūciju loku, lai pilnībā nodrošinātu pašvaldības ar tām nepieciešamo informāciju.  Likumprojekts paredz pārejas noteikumus, jo personificēto datu anonimizēšanas funkcionalitātes nodrošināšanas tehniskais risinājums tiks izstrādāts Eiropas Savienības struktūrfondu un Kohēzijas fonda 2014.–2020. gada plānošanas perioda projektā „Vienotā datu telpa” un funkcionalitātes izstrādi plānots pabeigt līdz 2018.gada 1.jūlijam. |
| 3. | Projekta izstrādē iesaistītās institūcijas | VARAM, VRAA, VZD, PMLP, VID, VDEĀVK un Latvijas pašvaldību savienība. |
| 4. | Cita informācija | Nav. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VRAA, VZD, PMLP, VID, VDEĀVK un pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Pašvaldībām tiks atvieglota likumā „Par pašvaldībām” 14., 15. un 17.2pantā noteikto funkciju nodrošināšana, jo būs pieejams ievērojami lielāks šobrīd citās valsts informācijas sistēmās esošo datu kopu skaits.  VRAA, VZD, PMLP, VID un VDEĀVK administratīvais slogs palielināsies, jo VRAA būs nepieciešams nodrošināt jaunu funkciju (personificēto datu anonimizēšanas funkcionalitāte), bet VZD, PMLP, VID un VDEĀVK būs jānodrošina nepieciešamo datu nodošanu VRAA. |
| 3. | Administratīvo izmaksu monetārs novērtējums | Administratīvo izmaksu novērtējumu varēs veikt izstrādājot Ministru kabineta noteikumu projektu, kurā būs noteikta kārtība kādā nodrošina datu anonimizēšanu tajā skaitā datu savietošanas kārtība un valsts informācijas sistēmas, kuras nodrošina informācijas sniegšanu šā panta pirmajā daļā noteikto funkciju īstenošanai, kā arī sniedzamās informācijas apjomu, aprites un apstrādes kārtība. Līdz ar to šajos Ministru kabineta noteikumos tiks precīzi noteikts sniegtās informācijas apjoms un biežums. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
|  | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 30 294 | 54 281 |
| 2.1. valsts pamatbudžets | 0 | 0 | 0 | 30 294 | 54 281 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | -30 294 | -54 281 |
| 3.1. valsts pamatbudžets | 0 | 0 | 0 | -30 294 | -54 281 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā, ka personificēto datu anonimizēšanas funkcionalitāte būs jauna funkcija, ko būs jānodrošina VRAA, nepieciešams paredzēt finansējumu darbiniekiem (sistēmu analītiķis un sistēmu administrators), kuri nodrošinās minētās funkcionalitātes uzturēšanu un attīstību, kā arī nodrošinās funkcionalitātes lietotājiem nepieciešamā informatīvā vai konsultatīvā atbalsta sniegšanu.  **Izdevumi 2018. gadā: 30 294 *euro.***  **Atlīdzība.**  Sistēmu analītiķis (amata saime 19.3, amata līmenis IIA, mēnešalgu grupa 11).  1. Atlīdzība (EKK 1000) – 2 135 euro (t.sk. atalgojums 1 658 euro, valsts sociālās apdrošināšanas obligātās iemaksas, sociāla rakstura pabalsti un kompensācijas – 477 euro):  1.1.Mēnešalga 1 382 euro/mēnesī x 6 mēneši x 1 amata vieta = 8292 euro.  1.2. Vispārējā piemaksa 10 % apmērā no plānotās mēnešalgu kopsummas – 138 euro.  1.3. Prēmijas un naudas balvas 10 % apmērā no plānotās mēnešalgu kopsummas – 138 euro.  1.4. Sociālās garantijas 5 % apmērā no plānotās mēnešalgu kopsummas – 69 euro.  1.5. Darba devēja valsts sociālās apdrošināšanas iemaksas 23,59 % = 408 euro.  Sistēmu administrators (amata saime 19.5, amata līmenis IIIA, mēnešalgu grupa 10)  2. Atlīdzība (EKK 1000) – 1 988 euro (t.sk. atalgojums 1 544 euro, valsts sociālās apdrošināšanas obligātās iemaksas, sociāla rakstura pabalsti un kompensācijas – 444 euro):  2.1.Mēnešalga 1 287 euro/mēnesī x 6 mēneši x 1 amata vieta = 7722 euro.  2.2. Vispārējā piemaksa 10 % apmērā no plānotās mēnešalgu kopsummas – 129 euro.  2.3. Prēmijas un naudas balvas 10 % apmērā no plānotās mēnešalgu kopsummas – 129euro.  2.4. Sociālās garantijas 5 % apmērā no plānotās mēnešalgu kopsummas – 64 euro.  2.5. Darba devēja valsts sociālās apdrošināšanas iemaksas 23,59 % = 380 euro.  **Darba vietas iekārtošana.**  2 darba vietu iekārtošanai 5 554 euro  Datortehnikas komplekta izmaksas 2 277 euro \*2 =4 554 euro  (datortehnikas komplektā ietilpst standartprogrammatūra 711 euro, papildus programmatūra 428 euro, dators ar monitoru -1138 euro).  Mēbeļu (galds un krēsls) izmaksas 500 euro \*2=1 000 euro  **Izdevumi 2019. gadā un turpmākajos gados: 54 281 *euro.***  **Atlīdzība.**  Sistēmu analītiķis (amata saime 19.3, amata līmenis IIA, mēnešalgu grupa 11).  1. Atlīdzība (EKK 1000) – 2 135 euro (t.sk. atalgojums 1 658 euro, valsts sociālās apdrošināšanas obligātās iemaksas, sociāla rakstura pabalsti un kompensācijas – 477 euro):  1.1.Mēnešalga 1 382 euro/mēnesī x 12 mēneši x 1 amata vieta = 16 584 euro.  1.2. Vispārējā piemaksa 10 % apmērā no plānotās mēnešalgu kopsummas – 138 euro.  1.3. Prēmijas un naudas balvas 10 % apmērā no plānotās mēnešalgu kopsummas – 138 euro.  1.4. Sociālās garantijas 5 % apmērā no plānotās mēnešalgu kopsummas – 69 euro.  1.5. Darba devēja valsts sociālās apdrošināšanas iemaksas 23,59 % = 408 euro.  Sistēmu administrators (amata saime 19.5, amata līmenis IIIA, mēnešalgu grupa 10)  2. Atlīdzība (EKK 1000) – 1 988 euro (t.sk. atalgojums 1 544 euro, valsts sociālās apdrošināšanas obligātās iemaksas, sociāla rakstura pabalsti un kompensācijas – 444 euro):  2.1.Mēnešalga 1 287 euro/mēnesī x 12 mēneši x 1 amata vieta = 15 444 euro.  2.2. Vispārējā piemaksa 10 % apmērā no plānotās mēnešalgu kopsummas – 129 euro.  2.3. Prēmijas un naudas balvas 10 % apmērā no plānotās mēnešalgu kopsummas – 129euro.  2.4. Sociālās garantijas 5 % apmērā no plānotās mēnešalgu kopsummas – 64 euro.  2.5. Darba devēja valsts sociālās apdrošināšanas iemaksas 23,59 % = 380 euro.  **Darba vietas uzturēšana.**  Izdevumi darba vietu uzturēšanai divām darba vietām - 4 802 euro  (izmaksas aprēķinātas, ņemot vērā VRAA vidējās uzturēšanas izmaksas uz 1 darbinieku 2014.gadā, t.sk.: 270 euro ārzemju komandējumi (EKK 2120); 120 euro pasts, internets, telefons (EKK 2219); 254 euro elektrība (EKK 2223); 317 euro komunālie pakalpojumi (EKK 2229); 90 euro administratīvie izdevumi (EKK 2230); 429 euro tehnikas remonts, telpu uzturēšana (EKK 2240); 772 euro telpu noma (EKK 2260); 149 euro biroja preces un inventārs (EKK 2310)). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Lai nodrošinātu personificēto datu anonimizēšanas funkcionalitāti tehnisko risinājumu paredzēts realizēt Eiropas Savienības struktūrfondu un Kohēzijas fonda 2014.–2020. gada plānošanas perioda projektā „Vienotā datu telpa”. Tehniskos pielāgojumus VRAA, VZD, PMLP, VID, VDEĀVK un pašvaldību informācijas sistēmās plānots finansēt no „Vienotā datu telpa” projekta. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts 2016.gada 23. maijā sabiedriskajai apspriešanai publicēts VARAM mājaslapā. |
| 2. | Sabiedrības līdzdalība projekta izstrādē | Likumprojekts 2016.gada 23.maijā ievietots VARAM tīmekļa vietnē [www.varam.gov.lv](http://www.varam.gov.lv), aicinot ieinteresētajām personām izteikt viedokli un sniegt priekšlikumus. |
| 3. | Sabiedrības līdzdalības rezultāti | Saņemtie priekšlikumi pēc izvērtēšanas tiks iestrādāti likumprojektā vai arī tiks sniegts pamatojums, kāpēc sabiedrības priekšlikumi nav iekļaujami likumprojektā.  Šobrīd sabiedrības priekšlikumu nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, VRAA, VZD, PMLP, VID, VDEĀVK un Latvijas pašvaldību savienība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru.  Jaunas institūcijas netiks izveidotas, nenotiks esošo institūciju likvidācija vai reorganizācija.  Būs nepieciešami papildus cilvēkresursi VRAA personificēto datu anonimizēšanas funkcionalitātes uzturēšanas un attīstības nodrošināšanai. |
| 3. | Cita informācija | Nav. |

Vides aizsardzības un reģionālās attīstības ministrs K. Gerhards

Vīza: valsts sekretārs R. Muciņš

R.Guds

67026525, rihards.guds@varam.gov.lv